**আলেজান্দ্রো রোবাইনা** (২০ মার্চ ১৯১৯—১৭ এপ্রিল ২০১০) একজন কিউবান তামাক চাষী ছিলেন।

জীবনী
-----

রোবাইনা কিউবায় অবস্থিত লা হাবানা প্রদেশের আলকুইজার জেলায় জন্মগ্রহণ করেন। তিনি বেড়ে উঠেছেন এবং জীবনের বেশির ভাগ সময় অতিবাহিত করেছেন তামাক উৎপাদনে প্রসিদ্ধ শহর পিনার ডেল রিও প্রদেশের ভুয়েল্টা আবাজো জেলায়, যেখানে তার পরিবার ১৮৪৫ সাল থেকে তামাক উৎপাদন করতো। তিনি দশ বছর বয়সে তার পরিবারের তামাক ব্যবসার সাথে যুক্ত হন যার কিছুক্ষন আগে তিনি প্রথম চুরুট ধূমপান করেন। তার বাবা মারুতো রোবাইনা, একজন প্রশংসিত তামাক চাষী, ১৯৫০ সালে মারা যাওয়ার পর তিনিই চাষের কাজের দায়িত্ব গ্রহণ করেন এবং ১৯৫৯ সালের পর কিউবা বিপ্লবের সময় যখন আবাদি জমির কাজগুলো প্রায়ই সমবায় সমিতিগুলো দ্বারা চলছিল, সেই সময়ও তিনি একজন স্বাধীন চাষী ছিলেন। ২০০৬ সালে *সিগার অ্যাফিসিওনাডো* নামক সাময়িক পত্রিকার সাথে এক সাক্ষাৎকারে রোবাইনা বলেছিলেন যে তিনি ফিদেল ক্যাস্ট্রোর সাথে কথা বলেন এবং তিনি বলেছিলেন, "ফিদেল, আমি সমবায় কিংবা রাষ্ট্রীয় খামার পছন্দ করি না এবং সেটিই পারিবারিক ভাবে আমার তামাক উৎপাদনে সর্বোত্তম পথ ছিল। সে আমাকে একটি সমবায় সমিতিতে যোগদান করাতে চাচ্ছিল এবং আমি তাতে না করে দেই।"

রোবাইনার জমিতে যেই তামাক উৎপাদন হত প্রায়ই সেটিকে অন্যান্য গুলোর তুলনায় সর্বোত্তম বলা হতো এবং কহিবা ও হোয়ো ডি মন্টেরেয় নামক ভালো ভালো চুরুট প্রতিষ্ঠান গুলো এই তামাক ব্যবহার করতো। রোবাইনা নিজেই নিজেকে "কিউবার তামাকের গডফাদার" উপাধি দিয়েছিলেন।

নব্বই এর দশকে, রোবাইনা কিউবা সরকার থেকে সেই দেশের সর্বোত্তম তামাক উৎপাদনকারী হিসেবে স্বীকৃতি পায়। শিল্পে রোবাইনার এরূপ অবদানের প্রতি সম্মান জানাতে কিউবার সরকারি প্রতিষ্ঠান হাবানস এস. এ. ১৯৯৭ সালে ভেগাস রোবাইনা নামক একটি চুরুটের প্রতিষ্ঠান প্রতিষ্ঠা করেছিল যদিও চুরুট বিশেষজ্ঞরা রোবাইনার চুরুটগুলোতে ব্যবহৃত তামাক সনাক্তকরণে অনেক চেষ্টা করেছিলেন এবং রোবাইনা কখনোই তাদের নির্দিষ্ট উত্তর দেয় নি। রোবাইনা ছিলেন একমাত্র তামাক উৎপাদনকারী যার নামানুসারে কিউবান চুরুট এর নাম ছিল এবং কয়েক দশক বিশ্বে একজন কিউবার বেসরকারি তামাক এবং চুরুট উৎপাদনকারীদের প্রতিনিধি হিসেবে ভ্রমণ করেছিলেন। তিনি বয়স্ক হওয়ার পর তার ভ্রমণ কমে যায়। এসময় হাজারো চুরুট প্রেমী ও পর্যটকরা তার বাড়িতে এসে সাক্ষাত করতেন এবং চারা রোপণ করতেন।

মৃত্যু
------

২০০৯ সালে রোবাইনার ক্যান্সার শনাক্ত হয় এবং পিনার ডেল রিও এর স্যান লুইস শহরের নিকটে অবস্থিত তার তামাক বাগান বাড়িতে তিনি মারা যান। তার মৃত্যুর কয়েক বছর আগে তিনি তার আবাদের বেশিরভাগ কাজ তার নাতি হিরোশির কাছে হস্তান্তর করেন।

তথ্যসূত্র
---------

1. 1 2 3 4 5 6 7  গ্রিমস, উইলিয়াম (এপ্রিল ১৯, ২০১০)। "Alejandro Robaina, Grower for Top Cuban Cigars, Dies at 91"। *দ্য নিউ ইয়র্ক টাইমস* (ইংরেজি ভাষায়)। সংগ্রহের তারিখ এপ্রিল ২১, ২০১০।
2. 1 2 3  Weissert, Will (এপ্রিল ১৯, ২০১০)। "Hundreds bid Cuban cigar legend Robaina farewell]"। *এসোসিয়েটেড প্রেস* (ইংরেজি ভাষায়)। সংগ্রহের তারিখ এপ্রিল ২১, ২০১০।
3. ↑  Koay, Allan (মে ২৬, ২০০৫)। "Don Alejandro Robaina, master of cigars"। *দ্য স্টার*। Archived from the original on জুন ২২, ২০১১। সংগ্রহের তারিখ এপ্রিল ২১, ২০১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
4. 1 2 3 4 5  Darlington, Shasta (এপ্রিল ১৭, ২০১০)। "'Godfather' of Cuban tobacco dead at 91"। *সিএনএন* (ইংরেজি ভাষায়)। সংগ্রহের তারিখ এপ্রিল ২১, ২০১০।
5. 1 2  সাকলিং, জেমস (অক্টোবর ১, ২০০৬)। "Cigar Diary: Cuba's Cigar Legend"। *সিগার অ্যাফিসিওনাডো* (ইংরেজি ভাষায়)। ২০১০-০২-০৬ তারিখে মূল থেকে আর্কাইভ করা। সংগ্রহের তারিখ এপ্রিল ২১, ২০১০।
6. 1 2 3  ফ্র্যাঙ্কস, জেফ (এপ্রিল ১৭, ২০১০)। "Cuban tobacco legend Alejandro Robaina dies at 91"। *রয়টার্স* (ইংরেজি ভাষায়)। সংগ্রহের তারিখ এপ্রিল ২১, ২০১০।
7. ↑  ফ্র্যাঙ্কস, জেফ (মার্চ ২১, ২০১০)। "Ailing Cuba tobacco legend celebrates 91st birthday"। *রয়টার্স* (ইংরেজি ভাষায়)। সংগ্রহের তারিখ এপ্রিল ২১, ২০১০।
8. ↑  "Cuban cigar legend Alejandro Robaina dies aged 91"। *বিবিসি নিউজ* (ইংরেজি ভাষায়)। এপ্রিল ১৮, ২০১০। সংগ্রহের তারিখ এপ্রিল ২১, ২০১০।

আরো পড়ুন
---------

* মিলান, জে. এল. (২০০৪)। *Alejandro Robaina: tradición y grandeza de alma* (স্পেনীয় ভাষায়)। বার্সেলোনা: Epicur। আইএসবিএন 978-84-930387-4-8।